नई दिल्ली। होली रंगों का त्यौहार है और इसे लोग पूरे उल्लास के साथ मनाते हैं. रंगो के इस त्यौहार पर गानों को लेकर स्पेशल क्रेज होता है. होली को लेकर हाल ही में रिलीज हुआ एक भोजपुरी गाना ‘होली में जीएसटी जोड़ के’ जबरदस्त वायरल हो रहा है. भोजपुरी फिल्मों के जुबली स्टार दिनेश लाल यादव ‘निरहुआ’ और आम्रपाली दुबे अभिनीत इस गाने को यूट्यूब पर अब तक करीब डेढ़ करोड़ व्यूज मिल चुके हैं. इस गाने के रिलीज होने के बाद से ही इसे जबरदस्त रिस्पॉन्स मिल रहा है.